बाबा सिद्दीकी

बाबा झियाउद्दीन सिद्दीकी (१३ सप्टेंबर, १९५८ - १२ ऑक्टोबर, २०२४) हे एक भारतीय राजकारणी होते जे वांद्रे पश्चिम मतदारसंघासाठी महाराष्ट्र राज्यातील विधानसभेचे सदस्य (आमदार) होते. १९९९ , २००४ आणि २००९ मध्ये ते सलग तीन वेळा आमदार होते आणि २००४ ते २००८ दरम्यान मुख्यमंत्री विलासराव देशमुख यांच्या अंतर्गत अन्न व नागरी पुरवठा (FDA) आणि कामगार राज्यमंत्री म्हणूनही त्यांनी काम केले होते.Maharashtra Online "Members of the Legislative Assembly: Maharashtra" . Retrieved 22 June 2013.
इवलेसे|बाबा सिद्दीकी
सिद्दीकी यापूर्वी १९९२ ते १९९७ या कालावधीत सलग दोन वेळा नगरसेवक म्हणूनही निवडून आले होते. त्यांच्या मृत्यूपूर्वी त्यांनी मुंबई प्रादेशिक काँग्रेस कमिटीचे अध्यक्ष आणि वरिष्ठ उपाध्यक्ष आणि महाराष्ट्र प्रदेश काँग्रेस समितीच्या संसदीय मंडळाचे अध्यक्षपद देखील भूषवले होते. ८ फेब्रुवारी २०२४ रोजी त्यांनी भारतीय राष्ट्रीय काँग्रेसच्या प्राथमिक सदस्यत्वाचा राजीनामा दिला. नंतर १२ फेब्रुवारी २०२४ रोजी त्यांनी अजित पवार यांच्या नेतृत्वाखालील राष्ट्रवादी काँग्रेसमध्ये प्रवेश केला.

 मृत्यू 
सिद्दीकीची १२ ऑक्टोबर २०२४ रोजी मुलगा झीशान सिद्दिकीच्या कार्यालयासमोर गोळ्या झाडून हत्या करण्यात आली होती.

बाबा सिद्दिकीवर १२ ऑक्टोबर २०२४ रोजी मुंबईत तीन हल्लेखोरांनी गोळ्या झाडल्या होत्या. त्यानंतर त्यांना लीलावती रुग्णालयात नेले असता त्यांना मृत घोषित करण्यात आले. मृत्यू समयी ते ६६ वर्षांचे होते. सूत्रांनी सांगितले की, सिद्दिकीवर रात्री साडेनऊच्या सुमारास वांद्रे पूर्वेचे आमदार असलेले त्यांचा मुलगा झीशान यांच्या कार्यालयाजवळ तीन गोळ्या झाडण्यात आल्या. या प्रकरणी तत्काळ दोन लोकांना ताब्यात घेण्यात आले, हरियाणा येथील गुरमेल बलजीत सिंग आणि उत्तर प्रदेशातील धर्मराज राजेश कश्यप अशी त्यांची नावे आहेत. सध्या तुरुंगात असलेल्या लॉरेन्स बिश्नोईच्या नेतृत्वाखालील टोळीचा या हत्येत सहभाग असल्याची पुष्टी मुंबई पोलिसांनी केली आहे. हरियाणा येथील गुरमेल बलजीत सिंग आणि उत्तर प्रदेशातील धर्मराज राजेश कश्यप अशी त्यांची नावे आहेत. पोलिसांनी आणखी दोन संशयितांची नावे दिली आहेत, शिवकुमार गौतम उत्तर प्रदेश, आणि मोहम्मद जीशान अख्तर. पोलिसांनी प्रवीण लोणकर याला अटक केली आहे. त्याने गोळीबार करणाऱ्यांना रसद पुरवली असून त्याचा फरार भाऊ शुभम लोणकर हा गोळीबारामागील सूत्रधार असल्याचा दावा पोलिसांनी केला आहे.

 संदर्भ 

वर्ग:भारतीय राष्ट्रीय काँग्रेस पक्षातील राजकारणी
वर्ग:इ.स. १९५८ मधील जन्म
वर्ग:इ.स. २०२४ मधील मृत्यू
वर्ग:राष्ट्रवादी काँग्रेस पक्षातील राजकारणी
वर्ग:मुस्लिम व्यक्ती
वर्ग:पुरुष चरित्रलेख
वर्ग:हत्या झालेले भारतीय राजकारणी